এলজিবিটি
"যৌনতা ও লিঙ্গ পরিচয়-ভিত্তিক সংস্কৃতিগুলির" বৈচিত্র্যের প্রতি গুরুত্ব আরোপ করার জন্য "এলজিবিটি" শব্দটি ব্যবহৃত হয়। সাধারণভাবে অ-বিষমকামী সমকামী, উভকামী বা রূপান্তরকামী কোনো ব্যক্তিকে বোঝাতেও এই শব্দটি ব্যবহৃত হয়। এই ধরনের অন্তর্ভুক্তির স্বীকৃতি হিসেবে আদ্যক্ষরটির একটি জনপ্রিয় পাঠান্তরে ইংরেজি "কিউ" (Q) অক্ষরটি যুক্ত করা হয় যৌন অভিমুখীতার স্থলে কুইয়্যার (কিম্ভুত) বা কোয়েশ্চনিং (প্রশ্নবিদ্ধ) বোঝাতে (অর্থাৎ, "এলজিবিটিকিউ" বা "জিএলজিবিটিকিউ", ১৯৯৬ সাল থেকে নথিভুক্ত।
যৌন পরিচয়
যৌন পরিচয় কোন ব্যক্তির জীবনভর পরিবর্তিত হতে পারে, এবং তা তার জৈবিক যৌনতা, যৌন আচরণ ও প্রকৃত যৌন অভিমুখিতার সঙ্গে সমরেখ হতেও পারে বা নাও হতে পারে। উদাহরণস্বরূপ, পুরুষ সমকামী, নারী সমকামী, ও উভকামী লোক হয়তো কোন সমকামবিদ্বেষী/বিপরীতকামবাদী পরিবেশে প্রকাশ্যে চিহ্নিত হবে না অথবা যেখানে এলজিবিটি অধিকার দুর্বল। ১৯৯০ সালে স্যোশাল অর্গানাইজেশন অব সেক্সুয়ালিটির একটি গবেষণায়, সমযৌনতার প্রতি বিভিন্ন মাত্রার আকর্ষণ অনুভব করেছেন এমন লোকদের মাত্র ১৬% নারীর ও ৩৬% পুরুষের সমকামী বা উভকামী যৌন পরিচয় ছিল।